Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: mint a könyvviteli elszámolást alátámasztó számviteli bizonylatot a szolgáltató a számvitelrõl szóló 2000. évi C. törvény
Paragraph Index: 159

169. § (2) bekezdése alapján legalább nyolc évig köteles megõrizni. Az ÁFA törvény és az ágazati szabály szerint kiállított tételes számla, illetve hívásrészletezõ tartalmaz tehát olyan adatot, amely forgalmi és számlázási adat. A forgalmi és számlázási adat több jogcímen továbbítható a bíróságnak. A Be. általános jelleggel hatalmazza fel a büntetõ ügyben eljáró bíróságot az adatkérésre, polgári peres eljárásban bonyolultabb a helyzet megítélése. A Pp. a bizonyítási eljárás során a felek rendelkezési elvét helyezi elõtérbe. Ez azt jelenti, hogy a bíróság hivatalból bizonyítást csak törvényben meghatározott esetekben rendel el. Ezt a néhány törvényes kivételt leszámítva a polgári perben a bíróság bizonyítékok megszerzése érdekében nem jogosult megkeresni az érintett hírközlési szolgáltatót, mert a bizonyítás a feleket terheli; esetleges bírósági megkeresés esetén pedig a szolgáltatónak meg kell tagadnia az adatszolgáltatást. (987/K/2006, 1470/A/2006) A forgalmi és számlázási adatok szigorú kezelésének rendjét tükrözi, hogy a hívó fél elõfizetõi száma még a hívott elõfizetõ számára sem ismerhetõ meg korlátlanul. A hívó elõfizetõi számot a szolgáltató a számlázás és a kapcsolódó díjak beszedése, az elõfizetõi szerzõdések figyelemmel kísérése céljából a törvényi rendelkezésnek megfelelõen 2 év 30 napig õrzi, és csak a törvényben meghatározott esetekben továbbíthatja az adatkezelésre jogosult szerveknek. Ennek értelmében az elõfizetõ csak az általa hívott számok listáját ismerheti meg (hívásrészletezõ), és tájékoztatást ezekrõl kérhet. Az Eht. 157. §-ának szigorú adatvédelmi elõírásai miatt a hívott elõfizetõ a telefonjára érkezett hívószámok listáját csak a hívó felek hozzájárulása alapján kaphatja meg tekintettel arra, hogy ezek a hívó fél személyes adatainak minõsülnek. Ugyanezen okból tilthatják meg az elõfizetõk eseti vagy állandó jelleggel, hogy számukat a hívott készülék kijelezze. (147/A/2006, 783/A/2006, 1071/A/2006, 1206/A/2006, 1470/A/2006) 2007/67/II. szám A biztos a 2006-os évben több olyan panaszbeadvánnyal foglalkozott, amelyeknek tárgya az volt, hogy milyen jogi feltételek mellett ismerhetõ meg vagy válhat hozzáférhetõvé a szöveges üzenetek (SMS) tartalma az elõfizetõ vagy az elõfizetõn kívüli személy számára. Egyes beadványok arról számolnak be, hogy a hírközlési szolgáltató egy adott hívószámra érkezett, illetve a hívószámról indított szöveges üzenetek tartalmát kilistázta, és illetéktelen személynek – ellenszolgáltatásért cserébe – átadta. A vizsgálat során a szolgáltató jogellenes adatkezelése nem volt megállapítható. (429/A/2006, 1204/A/2006) Egy elõfizetõ azért fordult az adatvédelmi biztoshoz, mert a mobilszolgáltatója megtagadta az elõfizetõi hívószámára egy meghatározott hívószámról érkezett szöveges üzenet tartalmának kinyomtatását. Jogi megközelítésben lényeges különbséget kell tennünk az SMS tartalmának (az SMS szövege), valamint az elküldés körülményeinek (idõpont, küldõ telefonszáma, cellainformációk stb.) az adatvédelmi megítélése között. Az Eht. 155. § (3) bekezdése értelmében „a szolgáltató a továbbított közlések tartalmát csak olyan mértékben ismerheti meg és tárolhatja, amely a szolgáltatás nyújtásához mûszakilag elengedhetetlenül szükséges”. A hivatkozott jogszabályhely alapján tehát magának a közlésnek a tárolására csak addig van lehetõség, amíg az a szolgáltatás teljesítéséhez szükséges. Ezt követõen a továbbított üzenetet minden rendszerbõl törölni kell. Az ügyben érintett hírközlési szolgáltató a megkeresésre adott válaszlevelében elmondta, hogy az üzenetközpont mûködése nem teszi lehetõvé, hogy a feladott üzenetek tartalmi részéhez bárki hozzáférjen. A konkrét elõfizetõi kártyára érkezõ és arról küldött üzenetek még kódolt formában sem állnak összegyûjtve rendelkezésre egyetlen berendezésen sem, tehát semmilyen módon nem készíthetõ azok tartalmáról lista. Az üzenet tartalmi része a kódolt továbbítás miatt nem hozzáférhetõ más hálózati rendszerekben, azt a kézbesítés után a fogadó fél mobil készülékén lehet elolvasni. A biztos megállapította, hogy jogszerûen járt el a hírközlési szolgáltató, amikor a szöveges üzenet elküldését és kézbesítését követõen megtagadta a szöveges üzenet kinyomtatását és kiadását az érintett elõfizetõnek. (1263/A/2006) Az SMS szövegének a tárolásához képest eltérõ jogi megítélés alá esnek az SMS szolgáltatás küldésének és díjazásának a körülményei (hívásrekordok), ugyanis az Eht. 157. §-a alatt található rendelkezés értelmében a szolgáltatók a küldés idõpontját, a hívó és a hívott elõfizetõi számokat stb. az SMS díjazása, a díjak beszedése és az elõfizetõi szerzõdés figyelemmel kísérése céljából a törvényben elõírt ideig tárolják. A hazai szabályozás összhangban van az Európai Parlament és Tanács 2002/58/EK irányelvével, melynek 5. cikke rögzíti a közlések bizalmasságának elvét. Eszerint a tagállamoknak a nemzeti szabályozásukban biztosítaniuk kell a nyilvános hírközlõ hálózatok és a nyilvánosan elérhetõ elektronikus hírközlési szolgáltatások segítségével történõ közlések és az azokra vonatkozó forgalmi adatok titkosságát. Kivételt képeznek azok a tagállami jogszabályi intézkedések, amelyek olyan korlátozásokat jelentenek, amelyek egy demokratikus társadalomban a nemzetbiztonság, a nemzetvédelem, a közbiztonság védelme érdekében, valamint a bûncselekmények, illetve az elektronikus hírközlési rendszer jogosulatlan használatának megelõzése, kivizsgálása, felderítése és üldözése érdekében szükségesek és arányosak. A terrorizmus és a szervezett bûnözés elleni küzdelmet célzó európai kezdeményezések keretében 2006. március 15-én elfogadott irányelv célkitûzése, hogy a szolgáltatóknak az egyes forgalmi adatok megõrzésére vonatkozó kötelezettségeit harmonizálja, valamint biztosítsa azt, hogy ezen adatok az egyes tagállamok nemzeti joga által meghatározott súlyos bûncselekmények kivizsgálása, felderítése, üldözése céljából rendelkezésre álljanak. Az irányelv tehát a forgalmi adatok megõrzése vonatkozásában tagállami jogszabályi harmonizációra törekszik, mert az adatok megõrzését elõíró nemzeti rendelkezések közötti jogi és technikai különbségek vannak. Az irányelv azonban csak a hírközlés vagy a hírközlési szolgáltatás során keletkezett vagy feldolgozott forgalmi és helymeghatározó adatokra vonatkozik, és nem az olyan adatokra, amelyek a közölt információ tartalmát képezik. A megõrzés idejére vonatkozó tagállami szabályozás 6 hónaptól 2 évig terjedhet, ennek elteltével az adatokat szigorúan törölni kell. A tagállamok adatvédelmi biztosaiból álló munkacsoport véleményében arra helyezte a hangsúlyt, hogy az adatkezelés feltételeit pontosan kell meghatározni, és az nem eredményezhet nagymértékû adatbányászatot. A biztos egy ügy kapcsán megállapította, hogy egyik jogszabály sem kötelezi az elõfizetõt arra, hogy a számhordozás és a szolgáltató-váltás körülményeirõl és indokairól az átadó szolgáltatóját tájékoztassa. Ennek értelmében az elõfizetõ erre nem köteles, azonban semmi akadálya nincs annak, hogy véleményét a szolgáltatójával közölje. Az átadó szolgáltató a szolgáltatások minõségének javítása céljából készíthet ilyen jellegû felmérést, azonban a számhordozást kezdeményezõ elõfizetõt nem kényszerítheti ilyen nyilatkozatra, és a számhordozás lebonyolítása sem tehetõ függõvé ettõl a nyilatkozattól. Az Eht. 150. §-a a hírközlési szektorban a verseny szabadsága érdekében lehetõvé teszi az elõfizetõ számára azt, hogy úgy válthasson egyik szolgáltatóról a másik szolgáltatóra, hogy elõfizetõi hívószámát megtarthassa. A számhordozás részletes

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes